GiliGold/VAD_KnessetCorpus huggingface dataset:
<דפני מושיוב: חלק גדול מהאוכלוסייה היא אוכלוסייה מסורתית, ואנחנו לאט-לאט רואים את ההגעה של הילדים באמצעות בתי הספר והפנייה אל מערכת הרווחה.
<דפני מושיוב: הדבר הנוסף שלאחרונה התחלתי לראות אותו זה גם מאפיין כלכלי.
<דפני מושיוב: זאת אומרת, אנשים, נגמרת להם תקופת הסיוע של סל הקליטה.
<דפני מושיוב: הם שכרו או רכשו, תלוי לפי יכולתם, במקומות יחסית נוחים, ומתקשים מאוד לעבור לשלב של מציאת מקומות עבודה עם הכנסה מספקת.
<דפני מושיוב: והדבר האחרון שאנחנו מגלים זה שגם, כמו שנאמר כאן, זה עלייה, קוראים לזה עליית הג'מבו?
<קריאה: בואינג.
<דפני מושיוב: הבואינג.
<דפני מושיוב: זאת אומרת, אנשים נמצאים על הקו.
<דפני מושיוב: חלק גדול מהגברים ממשיכים לעבוד בצרפת.
<דפני מושיוב: וזה, בין היתר, אני לא צריכה לתאר לכם, כשאימא עם מספר ילדים, כשהיה יום לימודים ארוך, עם מזון ומערכת מסודרת ותומכת, והילדים חוזרים לה ב-12:00 בצהריים במקרה, והיא לבד, המצב גורם למשברים משפחתיים.
<דפני מושיוב: זאת תמונת המצב.
<דפני מושיוב: אנחנו, בשיתוף עם משרד העלייה והקליטה ובתיאום עם המידע שאנחנו מקבלים, לאן מגיעות המשפחות, אנחנו נכנסים ליישובים.
<דפני מושיוב: לא נכנסנו עדיין.
<דפני מושיוב: זאת אומרת, כמו שנאמר כאן, התקציב לא הגיע, אז זה יהיה תהליך עתידי.
<דפני מושיוב: אני רוצה להוסיף עוד שתי נקודות בעבודה עם ארגוני העולים.
<דפני מושיוב: אנחנו עובדים עם ארגוני העולים.
<דפני מושיוב: שני דברים: אחד, כמעט ואין עובדים סוציאליים דוברי צרפתית.
<דפני מושיוב: יחד עם משרד העלייה והקליטה תצא בקרוב הודעה על הסבת אקדמאים לעבודה סוציאלית.
<דפני מושיוב: אנחנו נעביר, משרד העלייה והקליטה גם יעביר את המידע לארגונים.
<דפני מושיוב: אנחנו מאוד-מאוד מעודדים אקדמאים שהם באים אולי מתחומים של - - -
<קריאה: לבוא ולהרוויח פחות משכר המינימום.
<דפני מושיוב: אני יודעת, אבל לפחות זה מקצוע, ועם השנים לפחות לא רעבים ללחם, אלא יש עבודה.
<דפני מושיוב: אני שוב פונה ואני ממליצה לארגונים וגם לאלה שהם קולטים, כלומר נמצאים בצרפת: תיידעו אותם על האפשרות לעשות הסבה מקצועית לתחום העבודה הסוציאלית.
<דפני מושיוב: והדבר האחרון: לאור העובדה שאין מספיק ועבדים מקצועיים דוברי שפה, יד עם הארגונים אנחנו מתחילים בפעולה של עידוד מתנדבים.
<דפני מושיוב: סך הכול, האוכלוסייה היא, כבר עלו לאורך השנים הרבה מאוד דוברי צרפתית מארצות שונות, אז אנחנו מעודדים עכשיו אנשים ותיקים שדוברים צרפתית.
<דפני מושיוב: ולא משנה מתוך זה שהם עלו או מתוקף זה שהם למדו את השפה, שיסייעו לנו גם בתהליך התרגום.
אברהם נגוסה: חברת הכנסת סופה לנדבר, שרת העלייה והקליטה לשעבר.
סופה לנדבר: קודם כל, ברכות.
סופה לנדבר: ואני מאמינה שיחד נמשיך להזיז את הנושא של עידוד עלייה וקליטה, כאן, במדינת ישראל, עם כל הגורמים שעסקו ועוסקים בעניין.
סופה לנדבר: ואני חושבת שאנחנו לא צריכים לתת להם ציונים, כאן, בוועדה.
סופה לנדבר: הם עושים את זה טוב.
סופה לנדבר: בתקופתי כשרה לעלייה וקליטה היו המון שינויים, ואנחנו נדבר על השינויים האלה בגלל שאנחנו צריכים תוצאות, כאן, לקבל בוועדת העלייה, הקליטה והתפוצות.
סופה לנדבר: כך קרה שממשלת ישראל ביוזמתי קיבלה החלטה, החלטה על עולים מצרפת ומאוקראינה.
סופה לנדבר: כך קרה שבעצם מי שמגיע מצרפת, מגיעים בתקופה שאנחנו מכירים אותה, תקופה לא פשוטה, ואנחנו צריכים לעודד ולקבל אותם כאן.
סופה לנדבר: מאוקראינה – מלחמה.
סופה לנדבר: מלחמה באוקראינה.
סופה לנדבר: ובגלל זה איחדנו את זה כפיילוט פרויקט: צרפת, אוקראינה ובלגיה.
סופה לנדבר: אני צריכה להגיד שהשאיפה שלנו, של כולנו, השאיפה שלנו שהפיילוט פרויקט יהפוך לפרויקט קליטת עלייה, לפרויקט לאומי, ואני מאמינה שהשר החדש, יחד איתנו, יהיה מסוגל להעביר את הפרויקט הזה לכל עולה שמגיע למדינת ישראל.
סופה לנדבר: לכל עולה מגיע שטיח אדום, בלי יוצא מן הכלל.
סופה לנדבר: לאיפה הוא הגיע?
סופה לנדבר: הוא הגיע למדינת ישראל והוא צריך להתקבל.
סופה לנדבר: ואז נשארו כמה חודשים לפיילוט פרויקט.
סופה לנדבר: ואנחנו, בשנה הבאה, בתקציב של השנה הבאה, צריכים לקחת בחשבון שכל עולה שמגיע צריך לקבל אותו דבר.
סופה לנדבר: עכשיו, אני לא אדבר על הפרויקט בגלל שכנראה אנחנו נצטרך להזמין את משרד העלייה והקליטה, עם משרדי הממשלה, ולעומק, עם הסוכנות היהודית ועם כל הגורמים, ולעומק על כל סעיף של הפרויקט הזה, לדבר, בגלל שחברי הכנסת צריכים ללמוד.
סופה לנדבר: הפרויקט מצוין, לדעתי.
סופה לנדבר: יש שם דגש על כמה דברים: יש שם דגש על לימוד השפה העברית, על הגדלת שעות, וגם על תוספת או על בחירה.
סופה לנדבר: בגלל שהיום עולה בפרויקט הזה יכול לבחור: הוא לומד באולפן או שהוא לוקח ואוצ'ר והולך לקורס פרטי, הוא מגדיל את השעות.
סופה לנדבר: וזה לא כל עולה במדינת ישראל – אתה יודע, אדוני יושב הראש?
סופה לנדבר: ואתה יודע את זה.
סופה לנדבר: 500 שעות ברוטו.
סופה לנדבר: ומה עם חגים?
סופה לנדבר: ומה עם מחלות של מורים?
סופה לנדבר: כמה הוא מקבל, בסופו של דבר?
סופה לנדבר: הרבה פחות מ-500 שעות.
סופה לנדבר: ואנחנו, כולנו, מכירים כאן – 500 שעות ברוטו זה לא מספיק ללימוד השפה העברית.
סופה לנדבר: ואני חושבת שאנחנו כוועדת העלייה, הקליטה והתפוצות נצטרך, מול הממשלה ומול ראש הממשלה, מול שר האוצר, לדאוג שעולה שמגיע למדינת ישראל יקבל שעות, שיהיה מסוגל לעמוד על הרגליים ולעבוד.
מיכל בירן: כמה צריך, להערכתך?
סופה לנדבר: אני חושבת שצריכים להגדיל בצורה משמעותית.
סופה לנדבר: בגרמניה לומדים שפה שנתיים.
סופה לנדבר: שנתיים.
סופה לנדבר: יוצאי אתיופיה, אבל הם נמצאים במסגרת אחרת.
סופה לנדבר: אבל לימוד השפה העברית זה הרבה יותר מ-500 שעות.
סופה לנדבר: עכשיו, אני מבקשת ממך שאנחנו באחת הישיבות נבדוק את המתנה לאולפנים.
סופה לנדבר: היא ארוכה מדי, ואנחנו דאגנו לקצר את התהליך של ההמתנה.
סופה לנדבר: אבל לצרפת ולאוקראינה אנחנו דאגנו, ליתר העולים אנחנו צריכים לבדוק את שורת ההמתנה לאולפנים.
סופה לנדבר: עכשיו, בפרויקט הזה, בהחלטת הממשלה, אנחנו קיבלנו סיוע מיוחד לאוקראינה.
סופה לנדבר: זו הייתה יוזמתי ודרישה, דרישה של המפלגה שלי.
סופה לנדבר: הם קיבלו סיוע נוסף לסל הקליטה.
סופה לנדבר: אנשים יוצאים ממלחמה, אנשים נמצאים במצב קטסטרופה.
סופה לנדבר: ואנחנו, לא פעם אחת, קיבלנו אותם בשדה התעופה.
סופה לנדבר: אני לא רוצה לספר כאן את התמונה הקשה ביותר, כאשר אנשים מגיעים עם כלב קטן, יש אפילו שיר שאני דקלמתי את זה באחת הקבלות.
סופה לנדבר: אנשים בשדה התעופה מגיעים עם דברים אלמנטריים, שעזבו הכול, כולל רכוש, ומגיעים לכאן, למדינת ישראל.
סופה לנדבר: עכשיו, הסיוע של 15 אלף, עכשיו בהמתנה 500 איש.
סופה לנדבר: אנחנו צריכים לדאוג שמשרד העלייה והקליטה יקבל עכשיו תקציב לסיוע המיוחד הזה, ויקבל מהר מאוד.
סופה לנדבר: בגלל שאתמול היה יריד באוקראינה, ואני דיברתי עם נציגים של רשות מוניציפלית שהיו שם, ביריד.
סופה לנדבר: המון אנשים נדבקים לדלתות של מדינת ישראל, צריכים לקבל את הסיוע הזה.
סופה לנדבר: ולא עמותות ולא אף אחד, חוץ ממדינת ישראל, צריכים לקחת את זה על עצמנו.
סופה לנדבר: ועל יזמות: כאן אתה דיברת על יזמות.
סופה לנדבר: במשרד העלייה והקליטה יש נושא של יזמות – 170 יועצים בכל הארץ, בכל השפות.
סופה לנדבר: וגם הנושא הזה, אתה יכול להזמין ולשמוע, להזמין לכמה אנשים שפתחו עסקים.
סופה לנדבר: ואם אנחנו נוכל לעזור ולסייע, אנחנו כוועדת העלייה, הקליטה והתפוצות נצטרך לעשות את זה.
סופה לנדבר: על הגדלת שעות לימוד השפה העברית לכל עולה שמגיע למדינת ישראל.
סופה לנדבר: על המתנה דיברתי.
סופה לנדבר: על הפרויקט הלאומי אמרתי.
סופה לנדבר: ואני ממליצה לך, אדוני היושב ראש, שאנחנו נזמין לכאן את מי שבמשרד העלייה והקליטה, יחד עם גורמים, עם משרדי הממשלה.
סופה לנדבר: עבדתי על מסמך הסרת חסמים, ואנחנו, כחברי כנסת – חבר הכנסת רוברט אילטוב כבר מקדם את החוק לקלינאי תקשורת.
סופה לנדבר: בלי חקיקה זה לא ילך.
סופה לנדבר: עצרנו בגלל שהיו בחירות.
סופה לנדבר: עכשיו הגיע הזמן לזרז את החוקים האלו למען העולים שמגיעים מצרפת.
רוברט אילטוב: דרך אגב, אתה כחבר קואליציה תצטרך לדחוף את החקיקה בוועדת השרים לענייני חקיקה ובממשלה, שיתמכו בחקיקה אופוזיציונית.
סופה לנדבר: ועוד דבר אחד: דיברו כאן על שינוי סטטוס מכובד מאוד, שעולים שמגיעים מצרפת מחליפים סטטוס ומשנים את הסטטוס תוך שבועיים.
סופה לנדבר: אנחנו צריכים לדאוג שכל עולה, שהגיע מסיבות כאלו ואחרות כתייר, שהתקופה הזו שהוא חי כאן, במדינת ישראל, כדי להחליף את הסטטוס, לקצר אותה.
סופה לנדבר: לפחות מאוקראינה, ממדינות שמגיעים ממצב לא כל כך פשוט.
סופה לנדבר: וברכות לך שוב.
סופה לנדבר: אנחנו נעבוד בשיתוף פעולה ונעשה הכול כדי שהעולים יגידו: טוב שבחרתי להגיע למדינת ישראל ולא ברחתי למקום אחר.
סופה לנדבר: ותודה לכולם על שיתוף פעולה במשך שנים.
אברהם נגוסה: נמצא איתנו, כאן, מר ג'ף קיי, המשנה לנשיא קרן הידידות, ואני מבקש להודות בשם הוועדה, תודה רבה לקרן הידידות על התרומה ועל המאמצים שאתם עושים בהבאת היהודים מאוקראינה, וגם עזרתכם בקליטתם פה, בישראל.
<ג'ף קיי: אני יכול להגיד משהו?
<ג'ף קיי: ולנצל הזדמנות.
<ג'ף קיי: לא התכוונו לדבר, התכוונו רק לעשות.
<ג'ף קיי: אבל אני יכול לומר באופן אישי, כמה שאני מתרגש לראות אותך כאן.
<ג'ף קיי: אני מלווה אותך ואת הפעילות שלך הרבה מאוד שנים, ולראות אותך גם כחבר כנסת וגם כיושב ראש הוועדה זה מרגש.
<ג'ף קיי: ואני חושב שבימים שאנחנו מסתכלים על הקליטה של הקהילה האתיופית ורואים את הדברים הפחות טובים, אנחנו יכולים לראות אותך בתור הצלחה.
<ג'ף קיי: ובאמת, ישר כוח.
<ג'ף קיי: אנחנו - - - בקרן רוצים לסייע, רוצים לעשות פעולות תוספתיות, איפה שצריך.
<ג'ף קיי: אנחנו כעת באוקראינה הבאנו 710 עולים מתחילת השנה.
<ג'ף קיי: ממשיכים.
<ג'ף קיי: איפה שצריך אותנו אנחנו נהיה כאן, נעזור לכולם.
<ג'ף קיי: והתקווה של כולנו שיהיו יותר עולים, שייקלטו טוב יותר בארץ לחיזוק המדינה.
<שי פלבר: אני רוצה אולי להגיד כמה מילים, ברשותך, כי אני מבין שחלק מהדיון הוא לדבר על החלטת הממשלה.
<שי פלבר: אז קצת אולי, אם תרצו, שנעדכן איפה אנחנו נמצאים בתהליך אל מול המשרד ביישום התכנית, אם הזמן מאפשר זאת.
אברהם נגוסה: ניתן גם לנציגים, ולאחר מכן נחזור אליכם.
אברהם נגוסה: אנחנו, עכשיו, מר אברהם שונופולסקי.
<אברהם שונופולסקי: תודה רבה.
<אברהם שונופולסקי: שמי אברהם שונופולסקי.
<אברהם שונופולסקי: אני סגן נשיא של תנועה של חזית הכבוד.
<אברהם שונופולסקי: המטרה העיקרית: הגנת זכויות שלגמלאים עולים וניצולי שואה.
<אברהם שונופולסקי: כשאנחנו מדברים על עידוד העלייה אז יש לזכור שיש צד שני: קליטת העלייה.
<אברהם שונופולסקי: ובואו נדון שאנחנו לא מוכנים לקבל מספר גדול של עולים מצרפת, מאוקראינה וממדינות שונות משום שהתכנית הממשלתית לעידוד העלייה לא מאפשרת לפתור כמה בעיות קשות המשפיעות על עידוד העלייה.
<אברהם שונופולסקי: אני מתכוון לחוסר דיור ציבורי.
<אברהם שונופולסקי: אני מתכוון - - - גני ילדים.
<אברהם שונופולסקי: וגם רמה נמוכה של קצבאות דמי הביטוח הלאומי.
מיכל בירן: צודק בהחלט.
<אברהם שונופולסקי: רמה נמוכה של סיוע לשכר דירה.
<אברהם שונופולסקי: אנשים שבאים ארצה בגילאי 40 פלוס – בעיה פנסיונית.
<אברהם שונופולסקי: גם חוסר מימון לארגונים המתנדבים שעוסקים בעזרה לעולים חדשים.
<אברהם שונופולסקי: על ידי יושב יושב ראש התאחדות יוצאי אוקראינה.
<אברהם שונופולסקי: יש לו 35 סניפים בארץ, בכל רחבי הארץ, אבל אין לו גרוש לפעילות הסניפים האלה, למרות שיש הרבה מתנדבים, והתאחדות יוצאי אוקראינה שבאופן פרקטי עוזרים לעולים.
<אברהם שונופולסקי: הם עושים - - - עזרה לחיפוש מקום עבודה, עזרה לחיפוש דירות לשכירות, ועוד ועוד ועוד.
<אברהם שונופולסקי: אני לא רוצה לפרט את כל האנשים האלה, אבל מה שאני מציע: לערוך ישיבת ועדת העלייה, הקליטה והתפוצות, מיוחדת, על מנת לדון בנושא הקליטה, בנושא התנאים הקיימים בארץ לקליטת עולים מכל רחבי העולם.
אברהם נגוסה: חברת הכנסת קסניה סבטלובה.
קסניה סבטלובה: שמי קסניה סבטלובה, חברת כנסת מטעם המחנה הציוני.
קסניה סבטלובה: אני רק רציתי להגיד בנוסף למה שאמרת עכשיו, אדוני המכובד: הבעיה של המבוגרים העניים מקרב העולים היא בעיה מאוד קשה.
קסניה סבטלובה: כי כשאנחנו מדברים על עידוד עלייה, מכך מדינה שלא תהיה: בין אם זו אתיופיה, בין אם זו צרפת, בין אם זו אוקראינה, רוסיה, מכל מדינה אחרת, אנחנו, קודם כל, צריכים לחשוב באיזה תנאים האנשים האלה שהגיעו ארצה יחיו.
קסניה סבטלובה: כל עוד לא פתרנו את הבעיה של אותם עולים שנמצאים כבר בארץ ולא קלטנו אותם, והעוני הוא מחפיר.
קסניה סבטלובה: אני עוסקת עכשיו, גם בבעיות פרטניות וגם בבעיות רחבות של עוני מאוד קשה, של מבוגרים שחיים מתחת לקו העוני, שצריכים לבחור בין תרופות לדיור, בין אוכל דיור, בין דיור לתחבורה.
קסניה סבטלובה: אז על מה אנחנו יכולים לדבר?
קסניה סבטלובה: שאנחנו מביאים לכאן אנשים שאנחנו יודעים שהם ייכנסו למעגל העוני הקשה מאוד.
קסניה סבטלובה: וכאן בעצם בא באמת החלק, לא של העלייה, אלא באמת החלק של הקליטה.
קסניה סבטלובה: אני חושבת שאנחנו צריכים לשתף פעולה עם ועדת הפנים והגנת הסביבה כמובן, כן.
קסניה סבטלובה: לזמן לכאן גם את שר האוצר.
קסניה סבטלובה: הפניתי לו מכתב דחוף בנוגע לפנסיות, לקצבת הזקנה העלובה, שזכאים לה אנשים שאין להם מקור הכנסה אחר, ושהיא עומדת היום, אם אני לא טועה, על 2,200 שקל.
קסניה סבטלובה: מהסכום הזה אי אפשר להתקיים.
קסניה סבטלובה: ואם אנחנו עכשיו מדברים על, נגיד, עלייה של משפחות, שיש חברים במשפחות האלה שהם אנשים שהם יחיו רק מהקצבה הזאת, אז בואו נחשוב כבר על התוספת הזאת, כן?
קסניה סבטלובה: של אנשים שהם נכנסים למעגל העוני, כאן, במדינת ישראל, ואנחנו לא דואגים לתנאי המחייה הבסיסיים שלהם.
קסניה סבטלובה: זו האחריות שלנו כחברי הוועדה פה, ויחד עם משרדכם אני מקווה שאנחנו נוכל לקדם את הפתרונות בתחום הזה, כמובן בעזרתם של ראש הממשלה ושר האוצר משה כחלון.
אברהם נגוסה: אנחנו עכשיו נשמע ממר אבי זאנה, מעמ"י ישראל.
<אבי זאנה: בוקר טוב.
<אבי זאנה: ברכות ליושב ראש החדש.
<אבי זאנה: אני מנכ"ל עמותת עמ"י.
<אבי זאנה: זו עמותה ארצית לקליטת עולי צרפת בארץ.
<אבי זאנה: למרות שאנחנו קצת עוסקים בעידוד עלייה אני לא ארחיב בנושא הזה.
<אבי זאנה: אני חושב ששמענו על תכניות, בעיקר שמענו על תכניות כמו שאמר גם חבר הכנסת מצרפת, לא שמענו מספיק על הביצוע לגבי הקליטה.
<אבי זאנה: אנחנו צריכים להזהיר את הממשלה ואת הוועדה שבקרב 7,000 העולים שהגיעו השנה, אם ניקח ממוצע סביר ורגיל של 10% עד 20% של אנשים שהתמודדו עם בעיות קליטה; אני מדבר על הדברים שעלו כאן; זה אומר שלפחות 1,000 עד 1,500 עולים מצרפת, שרק הגיעו בשנה האחרונה, יצטרכו לפנות לממסד, והם לא יודעים לפנות לממסד.
<אבי זאנה: אני, עוד פעם - - - שאני מדבר בשם העמותה שאני מייצג.
<אבי זאנה: מבחינתנו, העולים מצרפת לא יודעים מה זה משרדי ממשלה.
<אבי זאנה: הם לא יגיעו למשרדים, למשרד זה או אחר, עד שידברו איתם בשפה.
<אבי זאנה: עד שכל, מה שנקרא - - - הטובה ייכנס לתוקף: פתיחת מועדונים למבוגרים, טיפול במתבגרים, משפחות עניות, חד הוריות - - - כל הדברים.
<אבי זאנה: עוד פעם, בטח שאנחנו לא מחליפים את הממסד.
<אבי זאנה: אנחנו עובדים עם הממסד בצורה מאוד.
<אבי זאנה: אבל אני רוצה להגיד, למשל, הנושא שהשרה העלתה: בית ספר אחר הצהריים בשביל ילדי עולי צרפת.
<אבי זאנה: הנושא הזה קיים.
<אבי זאנה: הוא פועל באשדוד, הוא פועל בירושלים, הוא פועל בנתניה.
<אבי זאנה: הוא מופעל על ידי גורמים פרטיים, ללא הממשלה.
<אבי זאנה: אנחנו מדברים על מועדונים לגיל הזהב: בירושלים, בתל אביב.
<אבי זאנה: אולפנים משלימים.
<אבי זאנה: טיפול במתבגרים במצוקה.
<אבי זאנה: כל הדברים האלו, עוד פעם, בממדים אמנם קטנים, בגלל שאנחנו עמותות שממומנות אך ורק על ידי כסף פרטי ולא על ידי הממשלה.
<אבי זאנה: הגופים האלו קיימים, ואני לא מדבר רק עבור העמותה שלי, שאני מייצג, עמותת עמ"י, אלא יש היום כל מיני גופים פרטיים.
<אבי זאנה: שמענו על תקציבים, יחסית מאוד משמעותיים, שמשרד העלייה והקליטה עומד להפנות, גם לרשויות וגם לגופים אחרים.
<אבי זאנה: אני אומר: תשתמשו בהתאחדויות העולים, תשתמשו בגופים שמדברים את השפה של העולה, שם יודעים לעבוד איתם, שם גם מפעילים חלק מהתכניות.
<אבי זאנה: אמנם, הן לא תכניות רשמיות, אבל הן תכניות, ברובן מוכרות על ידי הרשויות המקומיות, שבדרך כלל משתפים פעולה איתנו.
<אבי זאנה: ואני קורא לממשלה ולכנסת לדחוף את המעורבות היותר גדולה של המגזר השלישי בתוך קליטת עולי צרפת.
<אבי זאנה: אגב, זה גם נכון לגבי עולים אחרים.
<אבי זאנה: תודה רבה.
אברהם נגוסה: חבר הכנסת יואל רזבוזוב.
יואל רזבוזוב: אדוני היושב-ראש, אני חושב שאחד האתגרים שלנו עכשיו, בוועדה הזאת, זה לראות.
יואל רזבוזוב: באמת יש המון מסמכים ואנחנו רואים מצגות, מצגות יפות.
יואל רזבוזוב: השאלה אם הן, בסופו של דבר, תואמות לשטח.
יואל רזבוזוב: כי מצגת של משרד החינוך, אנחנו יודעים – הגברת מאיה שריר באמת עושה עבודה נהדרת אבל אין לה משאבים, אין לה אמצעים, ואנחנו מבינים שילד לא יכול ללמוד את השפה.
יואל רזבוזוב: אותו דבר אנחנו יכולים לראות ברווחה ואנחנו בחינוך הבלתי פורמלי.
יואל רזבוזוב: אנחנו באמת שומעים על הרבה כספים ואנחנו רואים את התכנית הממשלתית.
יואל רזבוזוב: הייתי בטוח שיש 30 מיליון שקל, אבל עם 177 מיליון שקל בשנה – זה המון כסף.
יואל רזבוזוב: לאיפה הכסף הולך?
יואל רזבוזוב: איך זה מיושם?
יואל רזבוזוב: מה העולים מקבלים?
יואל רזבוזוב: אני חושב שאנחנו רק צריכים "להתלבש" על התכנית הזאת ולראות שכל שקל, עד השקל האחרון, מגיע לאותם העולים.
יואל רזבוזוב: אנחנו באמת, בסכום כזה אנחנו נראה שיפור.
יואל רזבוזוב: אנחנו לא מדברים על מיליון עולים, אנחנו מדברים על עשרת אלפים, 15 אלף עולים בשנה.
יואל רזבוזוב: ואם אנחנו מחלקים את הסכום הזה אנחנו רואים שיש פה תקציב ואנחנו חייבים לפקח.
יואל רזבוזוב: אני חושב שאנחנו צריכים לרשום את זה לעצמנו, באמת לראות.
יואל רזבוזוב: זה האתגר האמיתי.
רוברט אילטוב: טוב, קודם כל, שוב, ברכות.
רוברט אילטוב: זה באמת דיון חשוב, דיון ראשון של הוועדה.
רוברט אילטוב: אני מצטרף לחלק מהחברים שאמרו שהתכנית הזאת צריכה להיות תכנית כוללת לכל העולים.
רוברט אילטוב: אי אפשר לעשות איפה ואיפה.
רוברט אילטוב: אני חושב שכל עולה שמגיע לפה הוא מגיע לפה בגלל שיש לו מצוקות ובגלל שיש לו אידיאולוגיה ובגלל סיבות שונות ואחרות, אבל בסוף הם מגיעים לפה, וכל עולה חדש צריך לקבל ולהיות זכאי באופן שווה: אם זה בלימודי שפה, אם זה בהקצאת שעות.
רוברט אילטוב: אנחנו רואים שיש מדינות או מקומות שונים שיש שם עלייה מאוד גדולה, כמו חבר העמים וצרפת, כמעט במאה אחוז עלייה בשנים האחרונות, ואנחנו צריכים לעודד את זה.
רוברט אילטוב: מדינת ישראל היא מדינה ציונית.
רוברט אילטוב: הציונות בנויה – אמרתי לך גם כשהיו - - - על שני יסודות ברורים: אחד – זה קליטת עלייה; שניים – זה התיישבות בארץ ישראל.
רוברט אילטוב: זאת הציונות.
רוברט אילטוב: ומדינת ישראל צריכה להקצות לכך משאבים רלבנטיים.
רוברט אילטוב: מה גם שאנחנו יודעם שקליטת העלייה הביאה לתנופה כלכלית אדירה עם גל העלייה הגדול של העולים מחבר העמים, שהגיעו יותר ממיליון איש מאז 1989.
רוברט אילטוב: אבל היום התייחסו פה חברינו: הקליטה של אותם העולים נכשלת.
רוברט אילטוב: היא נכשלת לא רק בקליטת העולים מהקהילה האתיופית, שזו הקהילה הכי חלשה שעלתה וצריך לתת לה משאבי יתר, היא נכשלת גם בקליטת העלייה החזקה של חבר העמים.
רוברט אילטוב: שהיום אנשים שהרוויחו בין 15 אלף שקל ל-20 אלף שקל יוצאים לפנסיה, מגיעים ל-2,000 שקל ביטוח לאומי, 2,200 שקל ביטוח לאומי.
רוברט אילטוב: רמת החיים שלהם צוללת למטה.
רוברט אילטוב: הם מגיעים לקו העוני מיד.
רוברט אילטוב: כי ב-20 השנה האחרונות, עד שהם מצאו מקום יציב שיכול להכניס להם הכנסה, ועד אז הם פשוט לא יכלו לצבור זכויות פנסיוניות וזכויות סוציאליות אחרות.
רוברט אילטוב: הם מגיעים לצבירה פנסיונית של 500 שקל, 600 שקל פנסיה.
רוברט אילטוב: אי אפשר לחיות עם זה.
רוברט אילטוב: כתוצאה מהפנסיה הקטנה הזאת מתבטלות להם זכויות סוציאליות רבות, כמו הנחות בארנונה, הטבות אחרות, והם פשוט מגיעים לקו העוני מיד, ועדיין יש להם משכנתא לשלם, ועדיין יש להם ילדים שצריך לתמוך בהם, ובנקודה הזאת חרב עולמם.
רוברט אילטוב: אחת הסיבות שלא נכנסנו לקואליציה – חשוב להגיד את זה גם פה, בוועדה – שהסוגיה הזאת הועלתה על ידינו בדיונים הקואליציוניים והיא נפסלה.
רוברט אילטוב: לצערנו, לא התקבלה.
רוברט אילטוב: ואנחנו רואים, נכון להיום, מתחילים להיות, אם לא מאות אלפים, אבל עשרות אלפים של עולים שהגיעו, ומדינת ישראל לא השקיעה שקל אחד: לא בלימודים שלהם, לא בהשכלה שלהם, לא במקצועות שלהם.
רוברט אילטוב: קיבלו אנשי מקצוע מלאים, בחינם, שדחפו את הכלכלה הישראלית קדימה.
רוברט אילטוב: היום הם מגיעים לקו העוני.
רוברט אילטוב: ולכך מדינת ישראל חייבת לתת תשובה.
רוברט אילטוב: כמובן, זה פיילוט.
רוברט אילטוב: אבל כמו שנאמר פה, יש עלייה ויש קליטה.
רוברט אילטוב: אנחנו לא רוצים להגיע למצב של שנות החמישים, מעברות, ואנשים שהגיעו לקו העוני ויצאו לרחובות.
רוברט אילטוב: אנחנו רוצים לקלוט את האנשים בכבוד.
רוברט אילטוב: והכבוד הזה הוא לא פחות חשוב מלעודד עלייה.
רוברט אילטוב: אני חושב שאנחנו נצטרך לתת פה דיונים רבים לסוגיות האלה, לקליטת עולים אקדמאים, לקליטת ילדים, לקליטת אנשים מבוגרים שיש להם צרכים.
רוברט אילטוב: הם לא מצליחים ללמוד עברית, ובטח לא 500 השעות האלה יפתרו את הסוגיה.
רוברט אילטוב: ובסוף האנשים האלה יוצאים לרחוב ואין להם איך לתקשר עם כלל ישראל.
רוברט אילטוב: - - - הדיון הוא חשוב, הפרויקט הוא חשוב.
רוברט אילטוב: אין ספק שצריך להרחיב אותו וצריך לתת דעת גם לקליטת העלייה.
רוברט אילטוב: כי בסוף, האנשים האלה הם לא רק צריכים עידוד לעלות לפה, הם צריכים להמשיך לחיות פה, והם צריכים להיות חלק מאיתנו.
אברהם נגוסה: רשות הדיבור לגברת הלן מזוז.
<הלן מזוז: צהריים טובים לכולם.
<הלן מזוז: ברכות, קודם כל, ליושב ראש.
<הלן מזוז: שמי הלן מזוז.
<הלן מזוז: אני הקמתי את הלובי הצרפתי בארץ.
<הלן מזוז: בגדול מה זה אומר?
<הלן מזוז: אני מנסה לרכז כרגע את הצרפתים כגוף אחד, כגוף אחד שבא ודורש, בדיוק כמו שעשתה העלייה הרוסית בזמנו כשעלו לארץ: הקימו את ישראל בעלייה, ובאמת באו והציגו דרישות, כמו שכרגע עושה האוכלוסייה האתיופית.
<הלן מזוז: ובאמת אני, פחות או יותר, כמו שאתה עושה, אדוני היושב ראש, אנחנו יושבים מידי שבוע ועושים סוג של ועדות של עשרות משתתפים.
<הלן מזוז: עד היום הגענו כבר לאלפי משתתפים בכל רחבי הארץ.
<הלן מזוז: באמת לשמוע את השטח ולשמוע את הבעיות.
<הלן מזוז: באמת, אני רוצה, קודם כל, להתייחס לכל הנושא הזה של עידוד העלייה, שהוא מאוד חשוב ומבורך, וכל הכבוד לכל הגופים שעוסקים בעניין הזה.
<הלן מזוז: אבל כמו שגם אמרו פה הקודמים לפניי: יש איזושהי בעיה עם הקליטה של העלייה, ויש בעיה מאוד-מאוד חמורה, ולדעתי יש פה איזשהו גם סוג של כישלון.
<הלן מזוז: איך אני יודעת את זה?
<הלן מזוז: לפי האחוז הגבוה של העולים שעושים עלייה ועוזבים אחר כך את הארץ.
<הלן מזוז: ואני מכירה המון משפחות כאלה, שהגיעו, באמת, עם ילדים, ועשו עלייה מצרפת – אני אתייחס לעלייה מצרפת כמובן – ונאלצו לעזוב אחרי תקופה מסוימת.
<קריאה: כמה, לדעתך, באחוזים עזבו?
<הלן מזוז: מדברים כרגע על 30% - - -
<קריאה: כמה?
<קריאה: אני לא יודע מאיפה הנתונים הללו, אבל - - -
<הלן מזוז: אני יודעת שהם קצת מוגזמים.
<הלן מזוז: יש הרבה - - -
<קריאה: לא, זה מאוד מוגזם אפילו.
<קריאה: סליחה.
<קריאה: זה מאוד מוגזם.
<קריאה: לא ריאלי.
<קריאה: אל תאמיני לעיתונות.
<הלן מזוז: לא, זה לא מהעיתונות.
<הלן מזוז: זה - - -
<קריאה: יש, אבל לא - - - כאלה.
<קריאה: אנחנו - - -
<הלן מזוז: אני יודעת שמדברים על נתון קצת יותר נמוך.
<הלן מזוז: אני כן אשמח.
<הלן מזוז: יש איזושהי בעיה כרגע, באמת, עם האוכלוסייה הצרפתית בצרפת.
<הלן מזוז: הם נמצאים בסוג של.
<הלן מזוז: לדעתי, זה פיקוח נפש לכל דבר.
<הלן מזוז: כמו שאמר פה מר מאיר חביב מהפרלמנט הצרפתי, האנטישמיות שם הולכת וגוברת.
<הלן מזוז: הם רוצים לעשות את העלייה, הם חייבים לעשות את העלייה, וכדי באמת לבוא ולנתב אותם ולעשות את העלייה לפה, לארץ ישראל, ולא למקומות אחרים כמו קנדה, ארצות הברית, מיאמי – יש הרבה שבוחרים לעשות את העלייה לשם – צריך באמת לנסות ולטפל בכל הנושא שקשור לקליטה שלהם.
<הלן מזוז: מה זה אומר?
<הלן מזוז: קודם כל, כל הנושא של סל הקליטה.
<הלן מזוז: יש איזושהי תפיסה בחברה שתופסים את הצרפתים כעלייה מאוד עשירה, עלייה מערבית.
<הלן מזוז: זה נכון.
<הלן מזוז: יש פה הרבה שבאים וקונים דירות על חוף הים, והולכים וקונים דירות באקירוב, ויהיו, אבל לא כולם.
<הלן מזוז: יש המון עולים שאין להם את היכולת הכלכלית לבוא ולעשות את העלייה.
<הלן מזוז: אין להם את היכולת הכלכלית לשרוד פה כמשפחה.
<הלן מזוז: סל הקליטה שמוצע להם הוא מגוחך.
<הלן מזוז: הם נכנסים לאולפנים למשך חצי שנה, יוצאים ולרוב אין להם אפשרות למצוא עבודה.
<הלן מזוז: יש בעיה גדולה מאוד עם כל הנושא של התעסוקה.
<הלן מזוז: יש המון-המון-המון נושאים לטפל בהם ולגעת בהם: אם זה העניין של האולפנים, האולפנים המקצועיים יותר - - - זה נקרא.
<הלן מזוז: באמת לבוא ולתת להם את כל הכלים כדי למצוא עבודה.
<הלן מזוז: לא מספיק שהם יבואו וילמדו להגיד: אני רוצה, אני רוצה.
<הלן מזוז: ממש להגיד להם: אוקיי, איך פותחים תיק במע"מ, מה זה בע"מ, איך הולכים ופותחים חברה.
<הלן מזוז: אלה באמת אנשים משכילים.
<הלן מזוז: זה פרופסורים ודוקטורים.
<הלן מזוז: יש להם את האפשרות להגיע לפה, לארץ, ולקלוט את השפה.
<הלן מזוז: צריך לבוא ולתת להם את הכלים.
<הלן מזוז: אני אשמח מאוד לעבוד איתך בהמשך, ואני פה לרשותך לכל דבר, וגם לחברים פה.
<קריאה: אנחנו נשמח להכיר אותך.
<הלן מזוז: אני בשמחה - - -
<קריאה: - - - אנחנו תוהים, ומי אתם, ואיך אתם - - -
<הלן מזוז: אנחנו בשמחה נעשה היכרות - - - פה - - -
<קריאה: - - - הזדמנות.
אברהם נגוסה: אנחנו נמשיך לשמוע גם את הנציגים.
אברהם נגוסה: הגברת יעל דוד.
<יעל דוד: כן.
<יעל דוד: אוקיי, שמי יעל.
<יעל דוד: אני מארגון עמ"י.
<יעל דוד: פתחנו מחלקה חדשה בספטמבר האחרון שנקראת סבבה.
<יעל דוד: זה משחק מילים גם.
<יעל דוד: פונה לסבא וגם לסבתא.
<יעל דוד: ובעצם, לפי המספרים, 32% מהעלייה מצרפת הם מעל גיל 60.
<יעל דוד: עכשיו, גיל 60 מהווה, פחות או יותר, את גיל הפנסיה בצרפת, אז רוב האנשים האלה גם לא מחפשים עבודה.
<יעל דוד: אין להם בעיית קליטה מבחינת הילדים, בתי ספר, חיפוש עבודה.
<יעל דוד: ויש פוטנציאל מאוד גדול בקרב האוכלוסייה הזאת להיקלט ולהיקלט כמו שגמלאי ממדינת רווחה בא לארץ ויש לו עדיין ילדים שם וכולי.
<יעל דוד: אני רוצה רק להעלות חומר למחשבה, וחבל שהחברים הלכו: בעלייה מחבר העמים ראינו משפחות מגיעות עם כל הדורות: הסבים, ההורים והילדים.
<יעל דוד: הערך המוסף של סבתא ששומרת על ילד אחרי בית הספר; מקנה לו שפה זרה, נוספת לשפה החדשה שתהיה השפה העברית; מקנה לו שיעורי מוזיקה או לא יודעת מה; מטפלת בו בשקט של אימא שיכולה להיכנס לשוק העבודה בישראל, שהיא יודעת שהילד שלה בטיפוח הכי הכי, כי זו אימא שגידלה אותה, שמטפלת בילדים.
<יעל דוד: אני חושבת שיש עניין לראות בעליית הגמלאים, לא רק בגלל שהמספר בולט: שליש מהעלייה זה מבוגרים.
<יעל דוד: מה שנעשה זה המצב.
<יעל דוד: לדעתי, שנים רבות, וזה גם אולי לא התדמית של ישראל הצעירה וכולי, אבל אנחנו לא יכולים להתעלם כי ממילא הם פה.
<יהודה שרף: את מדברת על העלייה מצרפת כשאת אומרת שליש מהזה?
<יעל דוד: 32% של העלייה, לפי המספרים של משרד העלייה והקליטה, כשאנחנו - - - מעל גיל 60 ומעלה, אנחנו מגיעים בדיוק למספר הזה, שזה לפחות ל-2014.
<יעל דוד: היה קצת יותר ב-2013, באחוזים.
<יעל דוד: העולה המבוגר ביותר בשנה שעברה היה עולה מצרפת בהגיל 104, אבל אותו, בואו נגיד, זה לא דוגמה מייצגת.
<יעל דוד: אבל כן, אני חושבת.
<יעל דוד: עכשיו, למה אני מעלה את נושא הגמלאים?
<יעל דוד: כי פשוט, אני לא רואה פה אם יש נציג של המשרד.
<יעל דוד: אבל פשוט, אני חושבת שבאמת אנחנו מתעוררים, בגלל המספרים אנחנו שומעים את הצרפתים יותר ברחובות, אנחנו רואים אותם ואנחנו לא ערוכים, ואנחנו צריכים את העזרה, ופשוט להעלות את זה למודעות.
<יעל דוד: ויש עוד דבר שצריך לקחת בחשבון.
<יעל דוד: בעצם, שתי נקודות: אחת, זה שאין מה לעשות, אנחנו לא אשמים, אבל שער החליפין בין היורו לשקל גרם לנסיגה מאוד גדולה של אנשים שחשבו שאולי הם יכולים להתקיים פה.
<יעל דוד: אבל לאבד 20% בפברואר מהכושר הכלכלי שלהם, זה נתן להם קצת ברקס ברוח העלייה.